Diari Oficial de la Generalitat Valenciana


Sumari del DOGV 4461, del 17-03-2003 (2003/2709)

ORDE de 14 de febrer de 2003, de la Conselleria de Cultura i Educació, per la qual s'atribuïx la denominació específica de Nit de l'Albà a l'Institut d'Educació Secundària núm. 9 d'Elx.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/2709


Data del document
:   14-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Elx
    * ensenyament públic
    * centre d'ensenyament

ORDE de 14 de febrer de 2003, de la Conselleria de Cultura i Educació, per la qual s'atribuïx la denominació específica de Nit de l'Albà a l'Institut d'Educació Secundària núm. 9 d'Elx. [2003/2709]
  
El Consell Escolar de l'Institut d'Educació Secundària núm.9 d'Elx, en la sessió celebrada el 17 de juny de 2002, va aprovar sol·licitar per al mencionat centre la denominació específica de Nit de l'Albà. Esta proposta va ser aprovada pel Consell Escolar Municipal, en sessió celebrada el dia 18 de juliol de 2002, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
La Nit de l'Albà és un dels actes més importants que la població d'Elx realitza comunitàriament. La primera referència escrita es remunta a un document escrit durant el segle XVII. La nit del 13 d'agost, durant 45 minuts, des de totes les terrasses de la ciutat s'eleven al cel milers de coets, palmeres i la resta d'artificis de pólvora amb un resultat extraordinari i sorprenent alhora: tota la població hi participa activament des dels terrats. Al sonar les campanades de les 12, disciplinadament tot emmudix per a vore i sentir la Palmera de la Mare de Déu, en honor a la patrona d'Elx.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre de 1997), establix que, una vegada creat l'institut, el seu consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal, o si no n'hi ha del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Nit de l'Albà a l'Institut d'Educació Secundària núm. 9 d'Elx, codi 28151014.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 14 de febrer de 2003
  
El conseller de Cultura i Educació
  
MANUEL TARANCÓN FANDOS